# Wužiće

/com.sun.star.comp.Calc.NLPSolver/Usage.xhp
Solwer za njelinearne problemy; wužiće
Wužiće
Njedźiwajo na to, hač DEPS abo SCO wužiwaće, dźiće wot Nastroje → Solwer a postajće celu, kotraž ma so optimizować, směr (miniměrowanje, maksiměrowanje), do kotrehož chceće hić a cele, kotrež maja so změnić, zo by so cil docpěł. Klikńće potom na Opcije a podajće te, kotrež solwer ma wužiwać a přiměrće, jeli je trjeba, parametry.
Je tež lisćina wobmjezowanjow, kotruž móžeće wužiwać, zo byšće móžny rozsah rozrisanjow wobmjezował abo wěste wuměnjenja wosłabił. Ale w padźe ewolucionarneju solwerow DEPS a SCO so tež tute wobmjezowanja wužiwaja, zo bychu so hranicy za wariable problema podali. Ale připadneho rysa algoritmusow dla, so z dorazom doporuča, to činić a hornje (a jeli „Wot njenegatiwnych wariablow wuchadźeć“ je znjemóžnjene, tež delnje) hranicy za wšě wariable podać. Njetrjebaja blisko poprawneho rozrisanja być (kotrež najskerje je njeznate), ale měli hrube podaće wočakowaneje wulkosće być (0 ≤ var ≤ 1 abo tež -1000000 ≤ var ≤ 1000000).
Hranicy so přez wuběranje jedneje wariable abo wjacorych wariablow (jako rozsah) na lěwym boku a přez zapodawanje numeriskeje hódnoty (žana cela abo žana formla) na prawym boku podawaja. Tak móžeće tež jednu wariablu abo wjacore wariable datoweho typa integer abo binary wubrać.